Suzanne av Leonard Cohen

«Suzanne» er ein song skriven av den kanadiske poeten og musikaren Leonard Cohen i 1960-åra. Han vart først publisert som eit dikt i 1966, før han vart spelt inn som ein song av Judy Collins same året. Cohen spelte inn songen sjølv i 1967 for albumet Songs of Leonard Cohen. Mange artistar har spelt inn sine versjonar av songen, og han har vorte ein av dei mest covra Cohen-songane.

I 2006 plasserte Pitchfork Media songen på 41. plass på lista deira over «The Top Songs of the 1960s».

Bakgrunn
«Suzanne» var inspirert av det platoniske forholdet til Suzanne Verdal, som då var kjæraste med bilethoggaren Armand Vaillancourt. I teksten skildrar han ritualet dei gjennomførte då dei møttes: Suzanne inviterte Cohen heim til seg ved hamna i Montreal, der ho gav han Constant Comment-te, og så gjekk dei rundt i Old Montreal forbi kyrkja Notre-Dame-de-Bon-Secours, der sjømennene vart velsigna før dei drog til sjøs.Simmons, Sylvie. I'm Your Man: The Life of Leonard Cohen. New York: HarperCollins, 2012, s. 124-7.

Suzanne Verdal vart intervjua av CBC News om i 2006 om songen. Verdal sa at ho og Cohen aldri hadde hatt eit seksuelt forhold,Simmons, Sylvie. I'm Your Man: The Life of Leonard Cohen. New York: HarperCollins, 2012, s. 126. i motsetnad til det somme tolkingar av songen indikerer. Cohen sjølv sa i eit intervju med BBC 1994 at han berre innbilte seg å ligge med ho, sidan det verken var høve eller sjanse til å gjere det.

Cohen har sagt at han vart lurt til å gje frå seg rettane til songen, men sa samstundes at han var glad for at det skjedde fordi det ville ha vore gale å skrive ein song som folk er så glad i og samstundes bli rik på det.http://www.youtube.com/watch?v=tIssqxixYp0

Teksten til diktet «Suzanne Takes You Down» vart først gjeve ut i diktboka Parasites of Heaven i 1966.

Innspelingar
Songen vart først spelt inn av Judy Collins for albumet hennar In My Life frå 1966. Han vart sidan gjeve ut av Cohen sjølv for debutalbumet Songs of Leonard Cohen

Songen vart òg framført og innspelt av Nina Simone ved fleire høve. Første gongen var i 1967 for studioalbumet To Love Somebody, og han finst på samlealbumet Tell It Like It Is,  og i eit konsertopptak frå Philarmonic Hall New York i  1969.
Meshell Ndegeocello spelte inn ein versjon av «Suzanne» som ei hyllest til Simone-versjonen på albumet hennar Pour une Ame Souveraine: A Dedication to Nina Simone.http://www.amazon.com/gp/product/B009474GUK/ref=dm_dp_trk2

Andre artistar som spelte inn songen på denne tida var Noel Harrison, som fekk ein liten hit, og Fairport Convention. Fairport Convention var tidlege ute med å like Cohen og «Suzanne» vart sungen som ein duett mellom Sandy Denny og Iain Matthews for BBC i august 1968. Innspelinga vart gjeve ut på BBC-samlinga Heyday. Roberta Flack-versjonen avsluttar albumet Killing Me Softly i 1973.

Han har sidan vorte spelt av mange andre artistar.Arjatsalo, J., Riise, A., & Kurzweil, K. (July 11, 2009). A Thousand Covers Deep: Leonard Cohen Covered by Other Artists. The Leonard Cohen Files. Henta 28. august 2013. Artistar som har spelt songen er Pearls Before Swine, Harry Belafonte, Tom Northcott, René Marie, Graeme Allwright, Françoise Hardy, Neil Diamond, Nana Mouskouri, Sylvie Vartan, Alain Bashung, Herman van Veen, Fabrizio de André, The Flying Lizards, Peter Gabriel, Geoffrey Oryema, Tori Amos, John Howard, James Taylor, Tangerine Dream, Christel Alsos og Nick Cave.

Robert McKay nytta linjer frå Cohen-diktet som kapitteltitlar i 1969 i ungdomsromanen Dave's Song. Songen vert nytta i filmen The Second Coming of Suzanne frå 1974. Rapparen Plan B sampla songen for miksteipen Paint It Blacker. Bandet R.E.M. gav Cohen delt låtskrivarhonorar for songen deira «Hope» (på albumet deira Up frå 1998), sidan songane hadde mange likskapar. R.E.M. sjølv hevda at dei først innsåg likskapen etter songen var ferdig.

Current 93 sin «Lament For My Suzanne» er ein annan song basert på Cohen-songen. Denne nyttar same tema og liknande tekst som originalen.

Kjelder

Denne artikkelen bygger på «Suzanne (Leonard Cohen song)» frå ,  den 28. august 2013. 
 oppgav desse kjeldene:

Bakgrunnsstoff
The song lyrics , from Leonard Cohen's web site (higher graphics)
The story of "Suzanne" – The National (CBC)
I popkulturen


Kategori:Leonard Cohen-songar
Kategori:Songar frå 1967
Kategori:Nancy Wilson-songar
Kategori:Joan Baez-songar
Kategori:Nina Simone-songar
Kategori:Songar skrivne av Leonard Cohen
Kategori:Judy Collins-songar
Kategori:Songar baserte på dikt
Kategori:Harry Belafonte-songar
Kategori:Neil Diamond-songar
Kategori:Nana Mouskouri-songar
Kategori:Peter Gabriel-songar
Kategori:Tori Amos-songar
Kategori:James Taylor-songar
Kategori:Tangerine Dream-songar
Kategori:Nick Cave-songar